Imizamo Yethu dalk tot rampgebied verklaar | Netwerk24
19 Maart 2017 22:12
Patricia de Lille, burgemeester van Kaapstad.Foto: Ineke CoetzeeDie Imizamo Yethu-informele nedersetting in Houtbaai waar ’n brand verlede naweek meer as 15 000 mense haweloos gelaat en skade van sowat R100 miljoen aangerig het, kan moontlik tot ’n rampgebied verklaar word.So ’n versoek is reeds aan die provinsiale en nasionale regering gerig, het Patricia de Lille, burgemeester van Kaapstad, se woordvoerder gesê.“Die relevante departement het ons aansoek bevestig. Ons wag op hulle antwoord,” het Pierrinne Leukes, De Lille se woordvoerder, gesê.“Indien die gebied tot ’n rampgebied verklaar word, kan ons vinniger werk om die gebied te herbou.”De Lille het in ’n verklaring gesê daar word aan ’n plan vir die gebied gewerk.Die Kaapse stadsraad het in Februarie begin met ’n behuisingsprojek in die gebied. De Lille het gesê die projek gaan behuising skep vir 956 gesinne.Dit sal help om te verhoed dat nooddiensvoertuie nie soos vantevore die gebied nie kan binnegaan nie.Patricia de Lille“Ek gaan in die komende week met die gemeenskapsleiers praat en vra dat hulle die dupleksontwerp van die huise heroorweeg,” het De Lille gesê.“Indien hulle ons toestemming gee, kan ons meer families akkommodeer deur vyf verdiepings ekstra aan te bou.”Volgens haar het die metroraad ook ’n ooreenkoms met die meerderheid inwoners bereik om die gebied te herontwerp sodat nooddiensvoertuie die gebied beter kan bereik.“Dit sal help om te verhoed dat nooddiensvoertuie nie soos vantevore die gebied nie kan binnegaan nie. ’n Deel van die herontwerp is brandbane, voetgangerspaaie en ander nooddienshulpmiddele soos brandkrane wat die stadsraad voorheen nie in die gebied kon aanbring nie,” het sy gesê.Die stadsraad begin Maandag om noodboumateriaal aan inwoners uit te reik.“Die materiaal is brandbestand en ons wil graag hê dat mense minder van die normale hoogs vlambare materiale gebruik. Daar is ook ’n registrasieproses aan die gang om te verseker dat die regte mense materiaal ontvang,” het sy gesê.Die stadsraad het onlangs ook grond in Philippi gekoop. Die grond sal Imizamo Yethu-inwoners wat ingestem het om te verhuis, akkommodeer. Diegene wat skuif, sal ’n gedienste erf ontvang, aldus De Lille.
Noodtoestand help Kaap om waterkrisis te beheer
Onvoltooide brûe in Kaapstad kry rigting
Kaapstad ook rampgebied?